User:S H Harini/sandbox

ಪರಿಸರವನ್ನು ಕಲುಷಿತಗೊಳಿಸುವ, ಅಸ್ಥಿರಗೊಳಿಸುವ,ಮಲಿನಕಾರಕಗಳನ್ನು ವಾತಾವಾರಣಕ್ಕೆ ಸೇರ್ಪಡಿಸುವ, ಪರಿಸರ ವ್ಯವಸ್ಥೆಗೆ ಹಾನಿಯುಂಟುಮಾಡುವ ಅಂದರೆ ಭೌತಿಕ ವ್ಯವಸ್ಥೆ ಅಥವಾ ಜೀವಿಗಳಿಗೆ ಹಾನಿಯುಂಟು ಮಾಡುವ ಕ್ರಿಯೆಯನ್ನು ಮಾಲಿನ್ಯ ಎನ್ನಬಹುದು.[೧] ಮಾಲಿನ್ಯವು ರಾಸಾಯನಿಕ ವಸ್ತುಗಳು ಅಥವಾ ಶಕ್ತಿ ಆಕರಗಳು, ಗಲಾಟೆ, ಉಷ್ಣ ಅಥವಾ ಬೆಳಕಿನಿಂದ ಕೂಡ ಆಗಬಹುದಾಗಿದೆ. ಮಲಿನಕಾರಕಗಳು, ಮಾಲಿನ್ಯಕ್ಕೆ ಕಾರಣವಾಗುವ ವಸ್ತುಗಳು ಹೊರಗಿನ ವಸ್ತುಗಳಿಂದ ಆಗಬಹುದು ಅಥವಾ ಶಕ್ತಿ ಮೂಲಗಳಿಂದ ಅಥವಾ ನೈಸರ್ಗಿಕ ಕಾರಣಗಳಿಂದ; ಸಾಮಾನ್ಯವಾಗಿ ಪರಿಸರದಲ್ಲಿರುವ ಮಟ್ಟಕ್ಕಿಂತ ಹೆಚ್ಚಿಗೆ ಯಾವುದೇ ವಸ್ತು ಅಥವಾ ರಾಸಾಯನಿಕಗಳು ಹೆಚ್ಚಾದಾಗ ನೈಸರ್ಗಿಕ ಕಾರಣಗಳಿಂದ ಮಾಲಿನ್ಯ ಉಂಟಾಗುತ್ತದೆ ಎನ್ನಬಹುದು. ಮಾಲಿನ್ಯವನ್ನು ಪ್ರತ್ಯಕ್ಷ ಮಾಲಿನ್ಯ ಹಾಗೂ ಪರೋಕ್ಷ ಮಾಲಿನ್ಯ ಎಂದು ಎರಡು ವಿಭಾಗಗಳಾಗಿ ವಿಂಗಡಿಸಬಹುದಾಗಿದೆ.

ಮಾಲಿನ್ಯದ ರೂಪಗಳು ರಾಸಾಯನಿಕಗಳನ್ನು ವಾತಾವರಣಕ್ಕೆ ಬಿಡುಗಡೆ ಮಾಡುವ ಪ್ರಕ್ರಿಯೆಯನ್ನು ವಾಯು ಮಾಲಿನ್ಯ ಎನ್ನಬಹುದಾಗಿದೆ. ಕೈಗಾರಿಕೆ ಹಾಗೂ ಮೋಟಾರು ವಾಹನಗಳಿಂದ ಬಿಡುಗಡೆಯಾಗುವ ಕಾರ್ಬನ್ ಮಾನಾಕ್ಸೈಡ್, ಸಲ್ಫರ್‌‌ ಡೈಆಕ್ಸೈಡ್, ಕ್ಲೋರೊಪ್ಲೋರೊ ಕಾರ್ಬನ್ಸ್ (CFC) ಮತ್ತು ನೈಟ್ರೊಜನ್ ಆಕ್ಸೈಡ್ ಮುಂತಾದವುಗಳು ಸಾಮಾನ್ಯ ಅನಿಲರೂಪದ ವಾಯುಮಾಲಿನ್ಯಕಾರಕಗಳಾಗಿವೆ. ನೈಟ್ರೊಜನ್ ಆಕ್ಸೈಡ್ ಮತ್ತು ಹೈಡ್ರೊಕಾರ್ಬನ್‌‍ಗಳು ಸೂರ್ಯನ ಕಿರಣಗಳಿಗೆ ಪ್ರತಿಕ್ರಿಯಿಸುವುದರಿಂದ ಫೋಟೊಕೆಮಿಕಲ್ ಓಜೋನ್ ಹಾಗೂ ಸ್ಮಾಗ್ ರೂಪುಗೊಳ್ಳುತ್ತದೆ. ಶುದ್ದೀಕರಣ ವ್ಯವಸ್ಥೆಗಳಿಂದ ಹೊರಬರುವ ತ್ಯಾಜ್ಯ ಉತ್ಪನ್ನಗಳು ಹಾಗೂ ಮಲಿನಕಾರಕಗಳು, ಕಲುಷಿತ ನೀರು, ಜೈವಿಕ ಪ್ರಕ್ರಿಯೆ ಹಾಗೂ ಕಸಕಡ್ಡಿಗಳು ಅಂತರ್ಜಲದಲ್ಲಿ ಸೇರುವುದರಿಂದ ಹಾಗು ನದಿಗಳಿಗೆ ಇವುಗಳನ್ನು ಹರಿಬಿಡುವುದರಿಂದ ಜಲ ಮಾಲಿನ್ಯವಾಗುತ್ತದೆ. ರಾಸಾಯನಿಕಗಳನ್ನು ಭೂಮೇಲ್ಮೈಗೆ ಚೆಲ್ಲಿದಾಗ ಅಥವಾ ಭೂಮಿಯ ಒಳಗೆ ಇರುವ ರಾಸಾಯನಿಕ ಸಾಗಾಟ ವ್ಯವಸ್ಥೆಯಲ್ಲಿನ ಸೋರುವಿಕೆಯಿಂದಾಗಿ ಮಣ್ಣು ಮಾಲಿನ್ಯ ಉಂಟಾಗಬಹುದು. ಹೈಡ್ರೊಕಾರ್ಬನ್ಸ್, ಭಾರವಾದ ಲೋಹಗಳು, ಎಂಟಿಬಿಇ, ಹರ್ಬಿಸೈಡ್ಸ್್್,, ಕೀಟನಾಶಕಗಳು ಹಾಗೂ ಕ್ಲೊರಿನೇಟೆಡ್‌ ಹೈಡ್ರೊಕಾರ್ಬನ್ಸ್‌ - ಇವು ಪ್ರಮುಖ ಮಣ್ಣಿನ ಮಾಲಿನಕಾರಕಗಳಾಗಿವೆ. ಕಸಕಡ್ಡಿಗಳು ಶಬ್ದ ಮಾಲಿನ್ಯವು ಸಾರಿಗೆ ಶಬ್ದ ವೈಮಾನಿಕ ಯಂತ್ರ ಶಬ್ದ, ಕೈಗಾರಿಕ ಶಬ್ದ, ತೀವೃ ಶಬ್ಧ ಹೊರಡಿಸುವ ಸೊನಾರ್ ಗಳಿಂದ ಉಂಟಾಗುತ್ತದೆ. ಖಗೋಳ ಶಾಸ್ತ್ರದಲ್ಲಿನ ವ್ಯತ್ಯಾಸ ಹಾಗೂ ಅತಿ ಹೆಚ್ಚು ಕಿರಣಗಳ ಪ್ರಕಾಶಮಾನತೆಯಿಂದಾಗಿ ಬೆಳಕಿನ ಮಾಲಿನ್ಯವು ಉಂಟಾಗುತ್ತದೆ.. ರಸ್ತೆಗಳ ಮೇಲಿರುವ ಅತಿ ಹೆಚ್ಚು ವಿದ್ಯುತ್‌ ತಂತಿಗಳು, ರಸ್ತೆಯಲ್ಲಿನ ಜಾಹೀರಾತು ಫಲಕಗಳು, ಗಣಿಗಾರಿಕಾ ತ್ಯಾಜ್ಯವಸ್ತು, ನಿರುಪಯೋಗಿ ವಸ್ತುಗಳು ಅಥವಾ ಪುರಸಭೆಯ ತ್ಯಾಜ್ಯಗಳ ಅಡ್ಡಬರುವಿಕೆಯಿಂದ ಗೋಚರ ಮಾಲಿನ್ಯವಾಗುತ್ತದೆ. ನೈಸರ್ಗಿಕ ನೀರಿನ ಮೂಲಗಳಲ್ಲಿನ ಉಷ್ಣತೆಯಲ್ಲಿ ಮನುಷ್ಯ ಪ್ರಭಾವದಿಂದಾಗಿ ಉಂಟಾಗುವ ಬದಲಾವಣೆಯನ್ನು ತಾಪ ಮಾಲಿನ್ಯ ಎನ್ನಬಹುದಾಗಿದೆ. ಉದಾಹರ‍ಣೆಗೆ ವಿದ್ಯುತ್ ಕೇಂದ್ರಗಳಲ್ಲಿ ನೀರನ್ನು ತಂಪುಕಾರಕವಾಗಿ ಬಳಸುವುದು.